**5/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. március 7-i rendkívüli, nyílt üléséről*

*Tfik-ban rögzítve: 2022. március*

**Mellékletek:**

1.) Meghívó

2.) Jelenléti ívek

3.) Rendelet-tervezet a helyi lakáscélú támogatásról

4.) Üllés Nagyközségi Önkormányzat 3/2022.(III.08.)önkormányzati rendelete a helyi lakáscélú támogatásról

5.) Szavazatszámláló bizottsági tagok megválasztása

6.) Homokháti Kistérség Többcélú Társulásának XXIII. számú módosításokkal egységes szerkezetbe foglalt társulási megállapodásának és a társulás szervezeti és működési szabályzatának módosítása

7.) Közbeszerzési eljárás megindítása - Üllési Határút felújítása, bővítése

Üllés Nagyközségi Önkormányzat Képviselő-testületének

2022. március 7-i rendkívüli, nyílt ülésén meghozott

**H A T Á R O Z A T O K**

**42/2022.(III.07.)önkormányzati határozat** 5.o.

**Tárgy:** A Képviselőtestület 2022. március 7-i rendkívüli, nyílt ülésének napirendi pontjai

**43/2022. (III.07.) önkormányzati határozat** 7.o.

**Tárgy:** Szavazatszámláló bizottságok tagjainak megválasztása

**44/2022.(III.07.)önkormányzati határozat**  9.o.

**Tárgy:** Homokháti Kistérség Többcélú Társulásának XXIII. számú módosításokkal egységes szerkezetbe foglalt társulási megállapodásának és a társulás szervezeti és működési szabályzatának módosítása

**45/2022.(III.07.)önkormányzati határozat**  10.o.

**Tárgy**: Közbeszerzési eljárás megindítása - Üllési Határút felújítása, bővítése

Üllés Nagyközségi Önkormányzat Képviselő-testületének

2022. március 7-i rendkívüli, nyílt ülésén megalkotott

**R E N D E L E T**

**3/2022.(III.08)ÖNKORMÁNYZATI RENDELETE**  7.o.

A HELYI LAKÁSCÉLÚ TÁMOGATÁSRÓL

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. március 7-i rendkívüli, nyílt ülésén.

Helye: Üllési Polgármesteri Hivatal, Tárgyaló

Az ülés kezdetekor jelen vannak: Juhász Attila alpolgármester, Dudás János, Dr. Faragó-Mészáros Judit, Fodorné Bodrogi Judit Zsuzsanna, Meszesné Volkovics Szilvia Edit

Távolmaradt képviselőtestületi tag: Nagy Attila Gyula polgármester, Mészáros Marcell képviselő

Tanácskozási joggal meghívottak közül jelen van:

Dr. Borbás Zsuzsanna jegyző

Jegyzőkönyvvezető: Balogh Márta igazgatási előadó

Nagy Attila Gyula polgármester távollétében Juhász Attila alpolgármester vezeti az ülést. Köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

Javasolja a napirendek meghívó szerinti megtárgyalását. Van-e valakinek észrevétele, javaslata?

Amennyiben nincs, úgy javasolja a napirendek elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**42/2022.(III.07.)önkormányzati határozat**

**Tárgy:** A Képviselőtestület 2022. március 7-i rendkívüli, nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. március 7-i rendkívüli, nyílt ülésének napirendi pontjait az alábbiak szerint határozza meg:

**1.) Rendelet-tervezet a helyi lakáscélú támogatásról**

*Előadó: Juhász Attila alpolgármester*

**2.) Szavazatszámláló bizottsági tagok megválasztása**

Előadó: Dr. Borbás Zsuzsanna jegyző

**3.) Homokháti Kistérség Többcélú Társulásának XXIII. számú módosításokkal egységes szerkezetbe foglalt társulási megállapodásának és a társulás szervezeti és működési szabályzatának módosítása**

*Előadó: Juhász Attila alpolgármester*

**4.) Közbeszerzési eljárás megindítása - Üllési Határút felújítása, bővítése**

*Előadó: Juhász Attila alpolgármester*

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.) Napirend**

**Rendelet-tervezet a helyi lakáscélú támogatásról**

*Előadó: Juhász Attila alpolgármester*

*(az előterjesztés a jegyzőkönyv 3. számú melléklete)*

Juhász Attila alpolgármester: örömét fejezi ki, hogy a rendelet-tervezet elkészült. Így sikerül azokat a letelepedni vágyó fiatalokat is támogatni, akik új házat építenek, vagy vásárolnak, de még nincs használatbavételi engedélyük.

Dr. Borbás Zsuzsanna jegyző: igyekezett az előző testületi ülésen elhangzottak szerint módosítani a rendelet szövegét, a módosításokat a tervezetben pirossal jelölte. Voltak ezen kívül jogszabályi pontosítások is. A kamatmentes kölcsön szövegét kamatmentes támogatás kifejezésre módosította, mivel az önkormányzat nem pénzintézet. A korábbi rendelet szövegét, illetve a módosításokat összefésülve egy új rendeletet alkotott.

Az 1. § (1) bekezdés a) pontjába beépítette az új lakást, így a támogatás új, megkezdett lakás befejezésére is felhasználható.

A támogatás igénylésének határidejét is pontosította, kiegészítette: új lakás építése esetén a kérelmező nevére szóló építési e-napló kivonat tárgyévi kiállítását követően, de legkésőbb a tárgyév június 30. napjáig kell a kérelmet beterjeszteni.

A támogatást adott tárgyévben kell felhasználni. Akik június 30-ig benyújtják a kérelmet, azok a támogatást fel is tudják használni és azt igazolni is tudják.

Feltételként szabta, hogy az ügyfeleknek vállalniuk kell, hogy a támogatási szerződés keltétől számított 2 éven belül a telken új, a lakhatási feltételeknek megfelelő, legalább 90 m2 alapterületű, összkomfortos lakóházat építenek fel – és ennek megtörténtéről az építésfelügyeleti hatóság által kiadott hatósági bizonyítványt bemutatják.

A rendeletmódosítással jelenleg érintett kérelem esetében a következő testületi ülésen való elfogadást követően megállapodást tudnak kötni.

Dudás János PÜB elnöke: a tervezet 90 m2-nyi hasznos alapterületet említ. Ez a négyzetméter nagyság „kőbe” van-e vésve? Ő ezt lejjebb venné. Miért is? Egy 80 m2-es alapterületű ház már viszonylag elfogadható méretű 2 felnőtt és 2 gyermek részére. A 10 m2-nyi különbség jelenleg 8-10 millió Ft-os különbséget jelent a mai árak ismeretében, de további áremelkedések várhatók. Nyilván ingatlanvásárlás esetén a m2 nem „játszik”.

Dr. Borbás Zsuzsanna jegyző: ő elfogadja ezt a véleményt.

Juhász Attila alpolgármester: a CSOK-os szabályzatban tudomása szerint hetvenvalahány m2 szerepel.

Dr. Faragó-Mészáros Judit képviselő: a CSOK-os feltételekhez kellene hozzá „simítani” a helyi szabályozást. Ő is az állami szabályozáshoz igazodna a gyermek/m2 meghatározása tekintetében.

Dr. Borbás Zsuzsanna jegyző: megnézi pontosan az említett jogszabályhelyet és a rendelet-tervezetet az ebben foglaltaknak megfelelően véglegesíti.

Juhász Attila alpolgármester: kérdés, észrevétel van-e? Amennyiben nincs, úgy javasolja, a döntsenek a rendelet-tervezet elfogadásáról, a tervezet 3.§ (4) f) pontjának fentiekben elhangzott módosításával - melyet szavazásra bocsát.

A Képviselőtestület 5 igen szavazattal a javaslattal egyetért, és a 3.§ (4) f) pontjának pontosítását követően az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 3/2022(III.08)ÖNKORMÁNYZATI RENDELETE A HELYI LAKÁSCÉLÚ TÁMOGATÁSRÓL

*(a rendelet a jegyzőkönyv 4. sz. melléklete)*

**2.) Napirend**

**Szavazatszámláló bizottsági tagok megválasztása**

Előadó: Dr. Borbás Zsuzsanna jegyző

*(az előterjesztés a jegyzőkönyv 5. számú melléklete)*

Juhász Attila alpolgármester: a póttagok azok csak riasztás esetén kerülnek be a bizottsági munkába?

Dr. Borbás Zsuzsanna jegyző: az utolsó 6 póttagot kivéve a póttagok is a bizottsági munka részesei. Az utolsó 6 fő póttag, aki a kiesett tagok helyett riasztható.

Juhász Attila alpolgármester: kérdés, észrevétel van-e? Amennyiben nincs, úgy javasolja, a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**43/2022. (III.07.) önkormányzati határozat**

**Tárgy:** Szavazatszámláló bizottságok tagjainak megválasztása

**H A T Á R O Z A T**

Üllés Nagyközségi Önkormányzat Képviselő-testülete úgy dönt, hogy a választási eljárásról szóló 2013. évi XXXVI. tv. 24. § (1) bekezdése alapján Üllés Nagyközségben a szavazatszámláló bizottságokba az alábbi tagokat választja meg:

**Tagok:**

Hugyeczné Sárközi Éva Üllés, Petőfi Sándor utca 28.

Illés Józsefné Üllés, Dózsa György utca 32.

Balogh Lászlóné Üllés, Wesselényi u. 6/A

Simonicsné Polyák Mária Üllés, Székely utca 14.

Zádoriné Bata Zsuzsanna Üllés, Dózsa György utca 47.

Ábrahám Józsefné Üllés, Kis utca 27.

Farkas György Márkné Üllés, Wesselényi utca 37.

Ráczné Frányó Ibolya Üllés, Móra Ferenc utca 44.

Faltinné Böröcz Ildikó Üllés, Fehérvári utca 27.

**Póttagok:**

Matuszka Erika Üllés, Erkel Ferenc utca 16.

Ádám Mihály Menyhértné Üllés, József Attila utca 15.

Kálmán László Üllés, Vásártér utca 6.

Varga Mihályné Üllés, Petőfi Sándor utca 4.

Egri Zoltánné Üllés, Radnai utca 10/1.

Gábor Krisztián Üllés, Kölcsey Ferenc utca 10.

Szolnoki Tünde Júlia Üllés, Petőfi Sándor utca 53.

Bigors Istvánné Üllés, Dózsa György utca 93.

Nagy László Istvánné Üllés, Erkel Ferenc utca 41.

Farkas Máté Üllés, József Attila utca 4.

Kuklis Sándorné Üllés, Arany János utca 38.

Varró György Üllés, Móra Ferenc utca 50.

**Határidő:** azonnal

Felelős: Dr. Borbás Zsuzsanna jegyző

HVI vezető

Erről jegyzőkönyvi kivonaton értesítést kap:

1. Dr. Borbás Zsuzsanna HVI vezetője
2. Németné Rácz Tünde igazgatási ügyintéző
3. Tagok, póttagok
4. Irattár

**3.) Napirend**

**Homokháti Kistérség Többcélú Társulásának XXIII. számú módosításokkal egységes szerkezetbe foglalt társulási megállapodásának és a társulás szervezeti és működési szabályzatának módosítása**

*Előadó: Juhász Attila alpolgármester*

*(az előterjesztés a jegyzőkönyv 6. számú melléklete)*

Juhász Attila alpolgármester: a XXIII. számú módosítás aktualizálja a lakosságszámot és a székhely módosítást rögzíti.

Kérdés, észrevétel van-e? Amennyiben nincs, úgy javasolja, a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**44/2022.(III.07.)önkormányzati határozat**

**Tárgy:** Homokháti Kistérség Többcélú Társulásának XXIII. számú módosításokkal egységes szerkezetbe foglalt társulási megállapodásának és a társulás szervezeti és működési szabályzatának módosítása

**H A T Á R O Z A T**

1. Üllés Nagyközségi Önkormányzati Képviselőtestülete a Homokháti Kistérség Többcélú Társulásának XXIII. számú módosításokkal egységes szerkezetbe foglalt társulási megállapodását, továbbá a társulás szervezeti és működési szabályzatát a melléklet szerint elfogadja.
2. A Képviselő-testület felhatalmazza a polgármestert a társulási megállapodás aláírására.

Felelős: 2./ pontra Nagy Attila Gyula polgármester

Határidő: azonnal

Jelentést a Képviselő-testület nem kér.

Erről jegyzőkönyvi kivonaton értesítést kap:

l./ Nagy Attila Gyula polgármester

2./ Dr. Borbás Zsuzsanna jegyző

3./ Homokháti Kistérség Többcélú Társulása

4./ Mórahalmi Polgármesteri Hivatal

5./ Irattár

**4.) Napirend**

**Közbeszerzési eljárás megindítása - Üllési Határút felújítása, bővítése**

*Előadó: Juhász Attila alpolgármester*

*(az előterjesztés a jegyzőkönyv 7. számú melléklete)*

Juhász Attila alpolgármester: az előterjesztésben szereplő 1 méteres padka az út mindkét oldalán 1-1 méteres sávot jelent?

Dr. Borbás Zsuzsanna jegyző: szerinte, igen.

Juhász Attila alpolgármester: kérdés, észrevétel van-e? Amennyiben nincs, úgy javasolja, a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**45/2022.(III.07.)önkormányzati határozat**

**Tárgy**: Közbeszerzési eljárás megindítása - Üllési Határút felújítása, bővítése

**H A T Á R O Z A T**

Üllés Nagyközségi Önkormányzat Képviselőtestülete a VP6-7.2.1.1-21kódszámú, „Üllési Határút felújítása, bővítése” tárgyú projekt esetében a közbeszerzési eljárás megindítását támogatja.

1. A Képviselőtestület felhatalmazza Nagy Attila Gyula polgármestert, hogy a beruházás esetében a közbeszerzési eljárást kezdje meg, illetve folytassa le.

**Határidő:** azonnal

**Felelős**: Papp Ágnes pályázati ügyintéző

Erről jegyzőkönyvi kivonaton értesítést kap:

1) Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4) Irattár

Juhász Attila alpolgármester: nyílt ülés keretében van-e további kérdés, észrevétel?

Fodorné Bodrogi Judit képviselő: lesz-e olyan napirend idén, amelynek keretében végig járják az utcákat, hogy hol, mit kell javítani?

A Huszár utca Dózsa György és Móra Ferenc utca közötti része nagyon kátyús.

Juhász Attila alpolgármester: a külterületi utakat is meg kellene nézni, akár a belterületi utcák áttekintésével egyidejűleg.

Dr. Faragó-Mészáros Judit képviselő: az előző testületi ülésen szóba került az, hogy veszélyes a kikanyarodás a Fogarasi utcából a főútra. Akkor egy beton virágváza kihelyezéséről döntöttek, ami a mai napig nem történt meg - baleset viszont történt ezen az útszakaszon.

Meszesné Volkovics Szilvia képviselő: ugyanaz a helyzet a Babarczi ház mellett a Vásártér utcából a főútra való kikanyarodás esetén.

Juhász Attila alpolgármester: a főúton hatalmas a forgalom, az autók végig állnak a parkolókban.

Dr. Borbás Zsuzsanna jegyző: tájékoztatja a képviselőket, hogy a Képviselőtestület rendes ülése március 22-én lesz.

Juhász Attila alpolgármester: további kérdés, észrevétel? Amennyiben nincs, úgy megköszöni a részvételt és a nyílt ülést 14 óra 47 perckor bezárja.

K.m.f.

Juhász Attila Dr. Borbás Zsuzsanna

alpolgármester jegyző